stanford-oval/wikipedia huggingface dataset:
Kalastuksenvalvoja

Kalastusluvan tarkistus.
Kalastuksenvalvoja on koulutuksen saanut julkista valtaa käyttävä henkilö, jonka vesialueen omistaja on valtuuttanut valvomaan oman vesialueensa kalastusta. Suomessa ELY-keskus hyväksyy koulutuksen saaneet hyvämaineiset ja tehtävään soveltuvat henkilöt kalastuksenvalvojiksi. Valtion mailla kalastuksen valvontaa suorittavat Metsähallituksen erätarkastajat ja erävalvojat.
Vaatimus koulutuksesta tuli kalastuslakiin vuonna 2012, ja siinä pääpaino on lain ja asetuksen tuntemisessa. Laki astui voimaan 4. huhtikuuta 2012, ja kalastuslain täytäntöönpanoasetus 5. huhtikuuta 2012.
Kalastuksenvalvoja voi pysäyttää kalastukseen käytettävän vesikulkuneuvon ja tarkistaa kalastajien henkilöllisyyden. Valvojalla on oikeus takavarikoida kalastusvälineet ja kalasaalis, jos henkilöillä ei ole asianmukaista lupaa kalastamiseen kyseisellä vesialueella, kuten vesialueen omistajan pyydysmerkkejä tai valtion kalastonhoitomaksun  suorittamisesta kuittia.
Juha Jokinen (urheiluselostaja)

Urheiluruudun toimittajia lokakuussa 1968: Anssi Kukkonen (vas.), Juha Jokinen, Esa Kurttila ja Seppo Kannas.
Juha Aleksi Jokinen (10. lokakuuta 1937 Nurmijärvi – 19. heinäkuuta 2023 Nurmijärvi) oli suomalainen urheiluselostaja. Alun perin Jokinen oli liikunnanopettaja. Jokinen aloitti pitkän televisio-uransa Yleisradion freelance-toimittajana vuonna 1961. Hän toimi vuodesta 1979 Yleisradion vakituisena toimittajana vuoteen 1993 saakka. Selostajan uransa Jokinen lopetti vuoden 1992 Barcelonan kesäolympialaisiin.
Kimaltelevista koruistaan ja kestorusketuksestaan tunnettu Jokinen muistetaan useiden suurien suomalaisten urheiluhetkien, kuten Tapio Korjuksen Soulin olympialaisten kultamitaliheiton selostajana. Hän toimi myös useiden vuosien ajan Ylen selostajana Wimbledonin tennisturnauksessa. Monien suomalaisten mieliin ovat syöpyneet myös Jokisen suunnistusjutut, erityisesti Jukolan viestistä.[lähde? ]
Jokinen muodosti selostaessaan järjestysluvut omintakeisesti. Hän ei esimerkiksi sanonut kahdeskymmeneskolmas vaan käytti – sinänsä norminmukaisesti – muotoa kaksikymmentäkolmas. Jokisen mukaan aloite tuli Kielitoimistosta ja hänen ystävältään suomen kielen professori Terho Itkoselta. Näyttelijä Pirkka-Pekka Petelius parodioi Juha Jokista komediasarjoissa Pulttibois ja Manitbois.
Jokinen selosti muiden lajien ohessa myös F1-kisoja. Ensimmäinen [lähde? ] Jokisen selostama F1-kilpailu oli Ruotsin Grand Prix 1975. Formula 1 -kausi 1982 oli ensimmäinen, josta lähtien Jokinen selosti useamman kuin yhden F1-kilpailun kauden aikana. Toukokuussa Jokinen selosti Monacon kilpailun paikan päällä. Jokinen oli selostamassa paikan päällä myös kauden kahdessa viimeisessä kilpailussa, Italian Monzassa ja Yhdysvaltojen Las Vegasissa. Jälkimmäisessä kilpailussa Keijo "Keke" Rosberg varmisti maailmanmestaruutensa vuonna 1982. Jokinen sai kritiikkiä erityisesti siitä, ettei hän saanut Rosbergia haastateltua Urheiluruutuun tämän voiton jälkeen. Jokinen selosti tyypillisesti F1-kilpailut yksin, mutta viimeisellä selostuskaudellaan 1991 hän selosti kaksi kilpailua Peter Geitelin toimiessa kommentaattorina. F1-selostajan uransa hän päätti vuoden 1991 Barcelonan kilpailuun.[lähde? ]
Legendaariseksi selostajaksi luonnehdittu Juha Jokinen asui osan vuodesta Espanjassa. Juha Jokisen poika on elokuvaohjaaja Antti J. Jokinen.
Jokinen menehtyi 85-vuotiaana tenniskentällä saamaansa äkilliseen sairauskohtaukseen.
Jukolan Juusto

Jukolan Juusto on Joutsan Leivonmäellä sijaitseva juustola. Jukolan Juusto valmistaa cheddar-juustoa oman tilan maidosta perinteisellä cheddarin valmistustavalla tuotenimellä Aito Cheddar. Juustolan yhteydessä toimii myös juustomyymälä ja kahvio. Jukolan Juusto on Suomen suurin perinteisen cheddarin valmistaja.
Historia ja toiminta

Juustomestari Markku Liias sai inspiraation juustolan perustamiseen Kanadasta, jossa innostui cheddar-juustoista. Markun veli Pertti Liias omisti maitotilan Leivonmäellä, ja veljekset päättivät vuonna 2013 hyödyntää tilan maitoa ja perustaa cheddar-juustojen valmistukseen keskittyneen juustolan.
Cheddar-juuston valmistuksessa maito laitetaan juustokattilaan, jossa maito saostuu ja se leikataan rakeistoksi. Tämä rakeisto lasketaan altaaseen, jossa tapahtuu isoin työvaihe, jota kutsutaan cheddaroinniksi. Cheddaroinnissa juustomassaa käännellään ja leikataan käsin, jotta saadaan hera irtoamaan. Juustomassa leikataan pieniksi navuiksi, jotka asetellaan juustomuotteihin. Juustomuotit asetataan yöksi puristumaan ja aamulla ne pakataan kypsymään.
Jukolan Juuston Aito Cheddar valittiin 2016 Suomen parhaaksi cheddariksi. Vuonna 2020 juustola voitti Kultainen Juustohöylä -palkinnon.
Aito Cheddar -tuotteet

Jukolan Juuston tuotteen nimi on Aito Cheddar. Juustoja valmistetaan eri kypsytysajoilla ja mauilla chilistä ja mustapippurista kotimaisiin makuihin kuten kuusenkerkkään ja ruisviskiin. Cheddarit kypsyvät tuotteesta riippuen kolmesta kuukaudesta yli vuoteen.
Aiheesta muualla

Jukolan Juuston kotisivut
Kalastusalus

Kalastusalus Oulussa.
Kalastusalus on vene tai laiva, jota käytetään kalastukseen merellä, joessa tai järvellä. Ammattimaiseen, kotitarve- tai vapaa-ajan kalastukseen voidaan käyttää monenlaisia aluksia.
Vesiliikenteen väistämissäännöissä kalastusalukseksi määritellään alus, joka on suorittamassa kalastusta niin, että sillä on vaikutusta aluksen ohjauskykyyn. Vene, missä vetouistellaan, ei ole kalastusalus.
Käännös suomeksi
Jytte Andersen

| Jytte Andersen> Tanskan tasa-arvoministeri |
| --- | --- |
 Poul Nyrup Rasmussenin IV hallitus 27. syyskuuta 1999 – 21. joulukuuta 2000  
Edeltäjä:  virka perustettu
Seuraaja:  Lotte Bundsgaard
Tanskan kaupunki- ja asumisministeri
 Poul Nyrup Rasmussenin IV hallitus 23. maaliskuuta 1998 – 21. joulukuuta 2000  
Edeltäjä:  Ole Løvig Simonden
Seuraaja:  Lotte Bundsgaard
Tanskan työministeri
 Poul Nyrup Rasmussenin I, II ja III hallitus 25. tammikuuta 1993 – 23. maaliskuuta 1998  
Edeltäjä:  Knud Erik Kirkegaard
Seuraaja:  Ove Hygum
Kansankäräjäedustaja
 1979–2007  
Henkilötiedot
Koko nimi:  Jytte Maria Andersen
Syntynyt: 9. syyskuuta 1942 (ikä 82) Kööpenhamina, Tanska
Tiedot
Puolue:  sosiaalidemokraatit
Jytte Maria Andersen (s. 9. syyskuuta 1942 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1979–2007 sekä toiminut Tanskan työministerinä 1993–1998, kaupunki- ja asumisministerinä 1998–2000 sekä tasa-arvoministerinä 1999–2000.
Aiheesta muualla

Jytte Andersen Tanskan kansankäräjien verkkosivuilla (tanskaksi)
Jorma K. Miettinen

Jorma Kalervo Miettinen (11. elokuuta 1921 Helsinki – 11. helmikuuta 2017 Helsinki) oli suomalainen radiokemian professori ja tieteen akateemikko.
Miettinen opiskeli muun muassa A. I. Virtasen johdolla ja väitteli filosofian tohtoriksi vuonna 1954. Helsingin yliopiston radiokemian laitoksen professori hänestä tuli 1964, ja hän johti laitosta eläkkeelle jäämiseensä saakka 1986. Hän oli kemiallisten aseiden ja ydinaseiden asiantuntija ja toimi myös sotatieteen professorina 1982–1983. Miettinen kutsuttiin akateemikoksi vuonna 1995.
Miettinen sai MTV:n kulttuuripalkinnon 1980, Helsingin yliopiston tiedonjulkistamispalkinnon vuonna 1987 ja kultaisen Gadolin-mitalin vuonna 1994.
Eläkkeelle jäätyään Miettinen toimi aktiivisesti Nobel-palkittujen tiedemiesten perustamassa Pugwash-liikkeessä, joka etsii ratkaisuja globaaleihin ongelmiin ja tukee aseriisuntaa. Miettinen oli aktiivinen myös ikääntyvien ihmisten aktiivisuuden puolestapuhujana, ja hän herätti huomiota palatessaan opiskelemaan alansa uusia käänteitä, muun muassa DNA-tutkimusta, perusopiskelijoiden joukossa. Suomen kristillisen rauhanliikkeen rauhanpalkinnon hän sai 2006.
Jorma K. Miettisen poika oli hiukkasfyysikko ja yritysjohtaja Hannu I. Miettinen. Hänen pojanpoikiaan ovat kirjailija Tuomas Vimma ja Hybrid Graphicsin NVIDIA-yhtiölle myynyt Ville Miettinen.Jorma K. Miettisellä oli myös kaksi muuta poikaa, Seppo K. Miettinen, logiikan ja peliteorian asiantuntija, logiikan oppikirjojen tekijä , jolla oli myös oma yritys M-opetus (milloin lopettanut?), sekä Matti Miettinen.
Aiheesta muualla

Jaakkola, Timo – T. Takamaa, Kari: / Miettinen, Jorma Kalervo (1921–). Kansallisbiografia-verkkojulkaisu (maksullinen).  11.10.2005. Helsinki:  Suomalaisen Kirjallisuuden Seura.
Juovakorallimonni

| Juovakorallimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Korallimonnit Plotosidae
Suku::  Plotosus
Laji::  lineatus
Kaksiosainen nimi
 Plotosus lineatus  (Thunberg, 1787) 
Katso myös
   Juovakorallimonni Commonsissa 
Infobox OKNimi-testi OK: 
Juovakorallimonni (Plotosus lineatus) on tropiikin ja subtropiikin merissä ja murtovesissä viihtyvä kala.
Ulkonäkö ja koko

Juovakorallimonni kasvaa 35 cm  pitkäksi. Sen värityksenä ovat ohuet, valkoiset tai vaaleankeltaiset pitkittäisjuovat hyvin tummanruskealla pohjalla. Vaaleahkot viikset erottuvat hyvin. Aivan nuoret yksilöt ovat mustia, ja kalan kasvaessa suureksi juovat hiukan himmenevät.
Levinneisyys ja elinympäristö

Juovakorallimonneja tavataan Indopasifisella merialueella Etelä-Japanista Australiaan ja Afrikan rannikolle ulottuvalla alueella, myös Punaisellamerellä. Aikuiset yksilöt saattavat ajoittain käydä makeavetisissä joissa tai ainakin jokisuiden murtovesissä. Yleensä juovakorallimonnit pysyttelevät koralliriuttojen lähellä, ja tonkivat syötävää pohjahiekasta.
Käyttäytyminen

Nuoret juovakorallimonnit muodostavat noin sadan yksilön parvia, jotka suojautuvat painautumalla tiiviiksi palloksi toisiaan vasten. Aikuisenakin kalat ruokailevat yhdessä. Ne kutevat kesällä matalaan veteen kivikkopohjalle pesään, joka koiras rakentaa.
Juovakorallimonneja voi pitää meri- tai murtovesiakvaariossa, mutta niitä pitää olla ainakin viiden yksilön parvi. Kalan selkäruodon piikkien pistosta voi saada tuskallisen myrkytyksen.
Juovakorallimonneja pallona
Julie Maddalena

| Julie Maddalena> Henkilötiedot |
| --- | --- |
Koko nimi:  Julia Lynn Kliewer
Syntynyt: 26. kesäkuuta 1963 (ikä 61)
Näyttelijä
Taiteilijanimet:  Julie Kliewer
Aktiivisena:  1994–
Merkittävät roolit:  Hikaru Shidou (Magic Knight Rayearth) Sarah MacDougall (Love Hina)
Aiheesta muualla
IMDb 
Julie Maddalena (oik. Julia Lynn Kliewer, s. 26. kesäkuuta 1963) on yhdysvaltalainen ääninäyttelijä, joka tunnetaan parhaiten dubattuaan Hikaru Shidouta animesarjassa Taikasoturit.
Ura

Maddalena aloitti uransa aluksi näyttelijänä vuonna 1984 ja esiintyi elokuvissa Maissilapset (1984) ja Tappava himo (1989), sekä Vaaran maku (1989), jossa hän teki ensimmäisen ääniroolinsa. Myöhemmin 1990-luvulla Maddalena siirtyi ääninäyttelemisen pariin ja on vuodesta 1994 tehnyt useita dubbauksia animeen, joista hänen tunnetuin äänirooli on Magic Knight Rayearthissa. Useiden dubbausten ohella Maddalena on tehnyt alkuperäisiäkin äänirooleja Masked Rideriin, Duckmaniin, Power Rangers in Spaceen ja Power Rangers Lost Galaxyyn.
Aiheesta muualla

Anime News Network
CrystalAcids
Kanadan koripallomaajoukkue

Kanadan koripallomaajoukkue edustaa Kanadaa koripallon miesten maajoukkuekilpailuissa. Sitä hallinnoi Kanadan koripalloliitto.
Kanada on maailmanmestaruuskilpailuissa saavuttanut parhaimmillaan pronssia vuonna 2023. Se saavutti olympiahopeaa Berliinissä 1936, kun koripallo oli ensimmäisen kerran mukana olympiaohjelmassa. Montrealissa 1976 ja Los Angelesissa 1984 Kanada sijoittui olympialaisissa neljänneksi.
Kanada on saavuttanut Amerikan-mestaruuskilpailuissa kaksi hopeaa ja neljä pronssia. Pan-Amerikan kisoissa se saavutti hopeaa vuonna 2015.
Aiheesta muualla

Virallinen kotisivu (Arkistoitu – Internet Archive) (englanniksi)
Jalkapallon naisten Euroopan-mestaruuskilpailut 2017

Jalkapallon naisten Euroopan-mestaruuskilpailut 2017 olivat järjestyksessään 12. jalkapallon naisten Euroopan-mestaruuskilpailut. Ne järjestettiin Alankomaissa 16. heinäkuuta – 6. elokuuta 2017. Isäntämaa Alankomaat voitti loppuottelussa Tanskan. Turnauksen parhaaksi pelaajaksi valittiin alankomaalainen Lieke Martens. Turnauksen paras maalintekijä oli englantilainen Jodie Taylor viidellä maalillaan.
Karsinnat > Lopputurnaukseen selvinneet joukkueet

| Joukkue | Karsintatapa | Aikaisemmat esiintymiset | Paras sijoitus | Ranking> M | Ranking> E |
| --- | --- | --- | --- | --- | --- |
|  Alankomaat | Isäntämaa | 3 | Välierät (2009) | 12. | 6. |
|  Belgia | Lohko 7 toinen | 1 |  | 22. | 13. |
|  Englanti | Lohko 7 voittaja | 7 | Toinen (1984, 2009) | 5. | 3. |
|  Espanja | Lohko 2 voittaja | 2 | Välierät (1997) | 13. | 7. |
|  Islanti | Lohko 1 voittaja | 3 | Puolivälierät (2013) | 19. | 11. |
|  Italia | Lohko 6 toinen | 11 | Toinen (1993, 1997) | 18. | 10. |
|  Itävalta | Lohko 8 Toinen | 1 |  | 24. | 14. |
|  Norja | Lohko 8 voittaja | 10 | Mestaruus (1987, 1993) | 11. | 5. |
|  Ranska | Lohko 3 voittaja | 5 | Puolivälierät (2009) | 3. | 2. |
|  Ruotsi | Lohko 4 voittaja | 10 | Mestaruus (1984) | 9. | 4. |
|  Portugali | Play-off voittaja | 1 |  | 38. | 23. |
|  Saksa | Lohko 5 voittaja | 9 | Mestaruus (1989, 1991, 1995, 1997, 2001, 2005, 2009, 2013) | 2. | 1. |
|  Skotlanti | Lohko 1 toinen | 1 |  | 21. | 12. |
|  Sveitsi | Lohko 6 voittaja | 1 |  | 17. | 9. |
|  Tanska | Lohko 4 toinen | 9 | Välierät (1984, 2001, 2013) | 15. | 8. |
|  Venäjä | Lohko 5 toinen | 5 | Puolivälierät (1993, 1995) | 25. | 15. |
Lohkojako

Turnauksessa pelaa 16 joukkuetta neljässä neljän joukkueen alkulohkossa.
| 0 | 1 | 2 | 3 |
| --- | --- | --- | --- |
| Lohko A  Alankomaat   Belgia   Norja   Tanska | Lohko B  Italia   Ruotsi   Saksa   Venäjä | Lohko C  Islanti   Itävalta   Ranska   Sveitsi | Lohko D  Englanti   Espanja   Portugali   Skotlanti |
Ottelut > Alkulohkot > Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Alankomaat (I) | 3 | 3 | 0 | 0 | 4 | 1 | +3 | 9 | Pudotuspelit |
| 2 |  Tanska | 3 | 2 | 0 | 1 | 2 | 1 | +1 | 6 | Pudotuspelit |
| 3 |  Belgia | 3 | 1 | 0 | 2 | 3 | 3 | 0 | 3 |  |
| 4 |  Norja | 3 | 0 | 0 | 3 | 0 | 4 | −4 | 0 |  |
.
Alankomaat  v  Norja
| Alankomaat  | 1–0 |  Norja |
| --- | --- | --- |
| van de Sanden  66' | Raportti |  |
Tanska  v  Belgia
| Tanska  | 1–0 |  Belgia |
| --- | --- | --- |
| Troelsgaard  6' | Raportti |  |
Norja  v  Belgia
| Norja  | 0–2 |  Belgia |
| --- | --- | --- |
|  | Raportti |  Van Gorp    Cayman |
Alankomaat  v  Tanska
| Alankomaat  | 1–0 |  Tanska |
| --- | --- | --- |
| Spitse  | Raportti |  |
Belgia  v  Alankomaat
| Belgia  | 1–2 |  Alankomaat |
| --- | --- | --- |
| Wullaert  59' | Raportti |  27' (rp.) Spitse    74' Martens |
Norja  v  Tanska
| Norja  | 0–1 |  Tanska |
| --- | --- | --- |
|  | Raportti |  5' Veje |
Ottelut > Alkulohkot > Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Saksa | 3 | 2 | 1 | 0 | 4 | 1 | +3 | 7 | Pudotuspelit |
| 2 |  Ruotsi | 3 | 1 | 1 | 1 | 4 | 3 | +1 | 4 | Pudotuspelit |
| 3 |  Venäjä | 3 | 1 | 0 | 2 | 2 | 5 | −3 | 3 |  |
| 4 |  Italia | 3 | 1 | 0 | 2 | 5 | 6 | −1 | 3 |  |
Italia  v  Venäjä
| Italia  | 1–2 |  Venäjä |
| --- | --- | --- |
| Mauro  88' | Raportti |  9' Danilova    26' Morozova |
Saksa  v  Ruotsi
| Saksa  | 0–0 |  Ruotsi |
| --- | --- | --- |
|  | Raportti |  |
Ruotsi  v  Venäjä
| Ruotsi  | 2–0 |  Venäjä |
| --- | --- | --- |
| Schelin  22'   Blackstenius  51' | Raportti |  |
Saksa  v  Italia
| Saksa  | 2–1 |  Italia |
| --- | --- | --- |
| Henning  19'   Peter  67' (rp.) | Raportti |  29' Mauro |
Venäjä  v  Saksa
| Venäjä  | 0–2 |  Saksa |
| --- | --- | --- |
|  | Raportti |  10' (rp.) Peter    56' (rp.) Marozsán |
Ruotsi  v  Italia
| Ruotsi  | 2–3 |  Italia |
| --- | --- | --- |
| Schelin  14' (rp.)   Blackstenius  47' | Raportti |  3', 37' Sebatino    85' Girelli |
Ottelut > Alkulohkot > Lohko C

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Itävalta | 3 | 2 | 1 | 0 | 5 | 1 | +4 | 7 | Pudotuspelit |
| 2 |  Ranska | 3 | 1 | 2 | 0 | 3 | 2 | +1 | 5 | Pudotuspelit |
| 3 |  Sveitsi | 3 | 1 | 1 | 1 | 3 | 3 | 0 | 4 |  |
| 4 |  Islanti | 3 | 0 | 0 | 3 | 1 | 6 | −5 | 0 |  |
Itävalta  v  Sveitsi
| Itävalta  | 1–0 |  Sveitsi |
| --- | --- | --- |
| Burger  15' | Raportti |  |
Ranska  v  Islanti
| Ranska  | 1–0 |  Islanti |
| --- | --- | --- |
| Le Sommer  86' (rp.) | Raportti |  |
Islanti  v  Sveitsi
| Islanti  | 1–2 |  Sveitsi |
| --- | --- | --- |
| Friðriksdóttir  33' | Raportti |  43' Dickenmann    52' Bachmann |
Ranska  v  Itävalta
| Ranska  | 1–1 |  Itävalta |
| --- | --- | --- |
| Henry  51' | Raportti |  27' Makas |
Islanti  v  Itävalta
| Islanti  | 0–3 |  Itävalta |
| --- | --- | --- |
|  | Raportti |  36' Zadrazil    44' Burger    89' Enzinger |
Sveitsi  v  Ranska
| Sveitsi  | 1–1 |  Ranska |
| --- | --- | --- |
| Crnogorčević  19' | Raportti |  76' Abily |
Ottelut > Alkulohkot > Lohko D

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Englanti | 3 | 3 | 0 | 0 | 10 | 1 | +9 | 9 | Pudotuspelit |
| 2 |  Espanja | 3 | 1 | 0 | 2 | 2 | 3 | −1 | 3 | Pudotuspelit |
| 3 |  Skotlanti | 3 | 1 | 0 | 2 | 2 | 8 | −6 | 3 |  |
| 4 |  Portugali | 3 | 1 | 0 | 2 | 3 | 5 | −2 | 3 |  |
1 2 3 Keskinäiset ottelut:
Espanja: 3 p (1 V, 0 T, 1 H), +1 ME (2 TM, 1 PM)
Skotlanti: 3 p (1 V, 0 T, 1 H), 0 ME (2 TM, 2 PM)
Portugali: 3 p (1 V, 0 T, 1 H), −1 ME (2 TM, 3 PM)
Espanja  v  Portugali
| Espanja  | 2–0 |  Portugali |
| --- | --- | --- |
| Losada  23'   Sampedro  42' | Raportti |  |
Englanti  v  Skotlanti
| Englanti  | 6–0 |  Skotlanti |
| --- | --- | --- |
| Taylor  11', 26', 53'   White  32'   Nobbs  87'   Duggan  90+3' | Raportti |  |
Skotlanti  v  Portugali
| Skotlanti  | 1–2 |  Portugali |
| --- | --- | --- |
| Cuthbert  68' | Raportti |  27' C. Mendes    72' Leite |
Englanti  v  Espanja
| Englanti  | 2–0 |  Espanja |
| --- | --- | --- |
| Kirby    Taylor  | Raportti |  |
Portugali  v  Englanti
| Portugali  | 1–2 |  Englanti |
| --- | --- | --- |
| Mendes  17' | Raportti |  7' Duggan    48' Parris |
Skotlanti  v  Espanja
| Skotlanti  | 1–0 |  Espanja |
| --- | --- | --- |
| Weir  42' | Raportti |  |
Ottelut > Pudotuspelit > Puolivälierät

Alankomaat  v  Ruotsi
| Alankomaat  | 2–0 |  Ruotsi |
| --- | --- | --- |
| Martens  33' Miedema  64' | Raportti |  |
Saksa  v  Tanska
| Saksa  | 1–2 |  Tanska |
| --- | --- | --- |
| Kerschowski  5' | Raportti | Nadim  48' Nielsen  83' |
Itävalta  v  Espanja
| Itävalta  | 0–0 |  Espanja |
| --- | --- | --- |
|  | Raportti |  |
|   | Rangaistus­potkukilpailu |   |
| Feiersinger    Burger    Aschauer    Pinther    Puntigam  | 5–3 |  García    Sampedro    Meseguer    Corredera |
Englanti  v  Ranska
| Englanti  | 1–0 |  Ranska |
| --- | --- | --- |
| Taylor  60' | Raportti |  |
Ottelut > Pudotuspelit > Välierät

Tanska  v  Itävalta
| Tanska  | 0–0 |  Itävalta |
| --- | --- | --- |
|  | Raportti |  |
|   | Rangaistus­potkukilpailu |   |
| Nadim    Harder    So Pedersen    Sørensen  | 3–0 |  Feiersinger    Pinther    Aschauer |
Alankomaat  v  Englanti
| Alankomaat  | 3–0 |  Englanti |
| --- | --- | --- |
| Miedema  22'   van de Donk  62'   Bright  90+3' (om) | Raportti |  |
Ottelut > Pudotuspelit > Loppuottelu

Alankomaat  v  Tanska
| Alankomaat  | 4–2 |  Tanska |
| --- | --- | --- |
| Miedema  10', 89'   Martens  28'   Spitse  51' | Raportti |  6' (rp) Nadim    33' Harder |
Tilastot > Parhaat maalintekijät

Lähde:

Viisi maalia
Jodie Taylor
Neljä maalia
Vivianne Miedema
Kolme maalia
Lieke Martens
Sherida Spitse
Kaksi maalia
| --- | --- |
  Toni Duggan   Ilaria Mauro   Daniela Sabatino   Nina Burger   Carolina Mendes :   Stina Blackstenius   Lotta Schelin   Babett Peter   Nadia Nadim 
Yksi maali
| 0 | 1 | 2 |
| --- | --- | --- |
|   Daniëlle van de Donk   Shanice van de Sanden   Janice Cayman   Elke Van Gorp   Tessa Wullaert   Fran Kirby   Jordan Nobbs   Nikita Parris   Ellen White   Vicky Losada   Amanda Sampedro   Fanndís Friðriksdóttir  |   Cristiana Girelli   Stefanie Enzinger   Lisa Makas   Sarah Zadrazil   Ana Cristina Oliveira Leite   Camille Abily   Amandine Henry   Eugénie Le Sommer   Josephine Henning   Isabel Kerschowski   Dzsenifer Marozsán  |   Erin Cuthbert   Caroline Weir   Ramona Bachmann   Ana-Maria Crnogorčević   Lara Dickenmann   Pernille Harder   Sanne Troelsgaard Nielsen   Theresa Nielsen   Katrine Veje   Jelena Danilova   Jelena Morozova  |
Omat maalit
Millie Bright
Aiheesta muualla

Kuvia tai muita tiedostoja aiheesta Jalkapallon naisten Euroopan-mestaruuskilpailut 2017 Wikimedia Commonsissa
Jalkapallon naisten Euroopan-mestaruuskilpailut
Englanti ja Ruotsi 1984
Norja 1987
Länsi-Saksa 1989
Tanska 1991
Italia 1993
Saksa 1995
Norja ja Ruotsi 1997
Saksa 2001
Englanti 2005
Suomi 2009
Ruotsi 2013
Alankomaat 2017
Englanti 2022
Sveitsi 2025
Kottila

Kottila on kylä entisen Vuokselan kunnan itäosassa Neuvostoliitolle luovutetulla alueella. Virallisesti Kottila oli osa Noisniemen kylää, mutta se sijaitsi erillään muusta Noisniemestä ja muodosti oman kyläyhteisönsä, jonka vuoksi se käytännössä katsottiin omaksi kyläkseen. Kottila rajoittui etelässä Vuoksen pohjoisen laskuhaaraan, idässä Sakkolan kuntaan sekä pohjoisessa ja lännessä Räihärannan kylään.
Omaa koulua Kottilassa ei ollut vaan koulua käytiin läheisen Räihärannan kylän koulussa.
Ennen Vuokselan kunnan perustamista, vuonna 1917, Kontula kuului Sakkolan kuntaan, osana Noisniemen kylää. Osa Kottilan tiloista oli entisiä Noisniemen hovin torppia.
Talvisodassa Kottilaa ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Nykyisin kylässä on jonkin verran asutusta, mutta kylällä ei ole omaa asutusnimeä.
Kottikärry

Nykyaikaiset kottikärryt.
Euroopan vanhin säilynyt pyöräkärry Ingolstadtista, n. 1537
Vanha kottikärry.
Kottikärryt on kuljetusväline, jonka tekniikka perustuu vipuun ja pyörään. Kottikärryissä on allasmainen tila tavaroille, työntövarret ja pyörä. Kottikärryissä on yksi tai kaksi työntövartta, joilla yksi henkilö pystyy kuljettamaan kottikärryjä. Kottikärryjen altaassa voidaan kuljettaa kiinteitä ja nestemäisiä aineita.
Kuljetettavan taakan paino pyritään siirtämään pyörän kannatettavaksi ja kottikärryjen käyttäjän voima voidaan käyttää kärryn liikuttamiseen. Kuljetettaessa raskaita tavaroita työntövarsia voi nostaa ylöspäin, jolloin kuorman painosta suurempi osa jakautuu pyörälle. Kottikärryillä aikuinen kykenee helposti siirtämään tasaisella alustalla jopa yli 100 kg kuormia. Keveimmät lehtikärryt eivät kuitenkaan kestä niin suuria taakkoja, joten kärryt on syytä valita raskaimman kuljetettavan materiaalin mukaan.
Kottikärryjä käytetään teollisuudessa, rakentamisessa, puutarhanhoidossa ja maataloudessa.
Kottikärryjen pyörä on ilmalla täytettävä kumirengas. Nykyään kottikärryjen renkaat ovat usein täyskumisia ja siten puhkeamattomia. Perinteinen kottikärry on yksipyöräinen, mutta markkinoilla on myös muodoltaan samanlaisia kaksipyöräisiä kärryjä, joita käytetään kuljetuskärryinä. Usein kottikärryjä myydään itse koottavina rakennussarjoina.
Wikimedia Commonsissa on kuvia tai muita tiedostoja aiheesta .